alexandrainst/scandi-wiki huggingface dataset:
EM i boksing 1998

EM i boksing 1998 (europamesterskapet i boksing) ble arrangert i Minsk i Hviterussland i 1998.

Medaljetabell

Referanser 

EM i boksing
Internasjonale mesterskap i Hviterussland
Internasjonale mesterskap i 1998
Sport i Belarus i 1998
Sport i Minsk
Boksing i Belarus
Boksing i 1998
Messiana Tómasdóttir

Messiana Tómasdottir (født 1940 i Reykjavik) er en islandsk scenograf, dukkespiller, figur- og maskemaker og leder for figurteaterkompaniet Strengjaleikhúsid (Trådteateret). Hun har arbeidet som teaterkunstner både i Danmark og på Island. I tillegg har hun besøkt en rekke andre land i forbindelse med gjestespill og kursvirksomhet.

Hun har interessert seg særlig for figurteater for voksne, blant annet i eksperimentelle produksjoner som Bláa stúlkan (Den blå piken), som hadde premiere i 1983. Noe av det som særpreget denne produksjonen, var at den eneste teksten som ble fremført var et lite dikt. For øvrig ble stykkets handling formidlet utelukkende gjennom taust dukkespill akkompagnert av musikk komponert av Karolina Eriksdóttir. Messiana Tómasdóttir var både instruktør, scenograf og en av de tre figurspillerne i produksjonen. NRK TV viste utdrag fra Bláa stúlkan i programmet Pan samme år, og intervjuet Messiana Tómasdóttir om stykket og generelt om hennes arbeid. Hun fortalte blant annet at hun var svært opptatt av hvordan hun brukte farger i sine produksjoner, fordi ved hjelp av farger kunne forestillingen lettere berøre tilskuerne på et dypt plan. Forestillingen ble vist i Oslo i forbindelse med en festival som ble arrangert av den norske filialen av organisasjonen ASSITEJ i 1984.

Norske Kjell Matheussen er blant figurspillerne som har gått på kurs hos Messiana Tómasdóttir.

Messiana Tómasdóttir lager også masker til teaterproduksjoner, og hadde blant annet ansvaret for maskene til Ævintýraóperan Baldursbrá, som hadde premiere i 2015.

Utdannelse 
Hun studerte grafisk kunst på Færøyene fra 1965 til 1967, med grafikeren Elinborg Lützen som lærer. Det påfølgende studieåret fordypet hun seg i tekstil ved Det Jydske Kunstakademi i Århus i Danmark. Fra 1968 til 1969 studerte hun scenografi ved den islandske kunst- og håndverksskolen.

I 1981 studerte hun figurteater i Charleville-Mézieres i Frankrike.

Kompaniet Strengjaleikhúsid 
I 1982 etablerte hun kompaniet Strengjaleikhúsid, eller på engelsk The String Theatre. Året etter satte kompaniet opp Bláa stúlkan (Den blå piken), som hadde spesialkomponert musikk av Karólína Eiríksdóttir.

Referanser

Eksterne lenker 
 Messiana Tómasdóttirs hjemmeside - besøkt 5. mai 2018

Tómasdóttir
Figurteater
Dukkespillere
Billy Hem

Sondre Billy Sollie Hem (født 31. mars 1976) er en skribent og humorist fra Sandefjord. Han debuterte som plateartist med crazyhumorduoen «Billy Tøffel og Tom Skalle» (Billy Hem og Lars-Christian Askevold) i 1995. 

I år 2000 skiftet duoen navn til «Paatalemyndighetene» i forbindelse med deltagelse på samleplater med flere av landets største komikere . Deres foreløpige siste plateutgivelse er singelen «Hvor Var Alle De Fine Damene i Vinter», produsert av Ulf Risnes  og med gjestemedlem Lars-Fredrik Børresen på vokal . Paatalemyndighetene har hatt diverse show med flere gjesteartister, deriblant Kristine Magnesen , Fredrik Eilertsen og Magnus Hængsle. Billy Hem ga ut sin første bok, «Et Dødsfall om Dagen Forlenger Livet», i 2017. Hem har også drevet plateselskap i mange år.

Diskografi 
Som «Paatalemyndighetene»:
 2012 – Hvor Var Alle De Fine Damene i Vinter - single (Soundstream)
 2010 – Like Barn Leker Hest – album (Soundstream)

Som «Billy Tøffel og Tom Skalle»:
 1996 – Jesus! Klepp Håret og skaff deg jobb – album (HKA)
 1995 – Et Bondesexliv – EP (Ebba Records)

Bibliografi 
 2020 – Meksikansk Skihopper Spiser Indisk på Fransk Kafé i Finland – Dikt (Lyrikkforlaget)
 2017 – Et Dødsfall om Dagen Forlenger Livet – Dikt (Liv Forlag)

Show 
Alle med «Paatalemyndighetene»
 2012 – Paatalemyndighetene Tar Landet med Bris
 2011 – Årets Laveste Høydepunkt
 2010 – Paatalemyndighetene Reiser Tiltale
 2009 – Et Langt Steg i Feil Retning

Referanser 

Norske komikere
Norske forfattere
Personer fra Sandefjord kommune
Historiske kart fra Rana

Dette er et galleri med historiske kart over Rana. Kartene er kategorisert etter tidsperioden de forestiller. Alle kartene er hentet fra kartverkets historiske arkiv, eller wikipedia.

Gradteigkart 
Gradteigskart (J16), 1894

Gradteigskart Topografisk kart over kongeriget Norge J.16. (1908)

Gradteigskart Topografisk kart over kongeriget Norge J.16. (1919)

Gradteigskart Topografisk kart over kongeriget Norge J.16. (1930)

Gradteigskart Topografisk kart over kongeriget Norge J.16. (1952)

Gradteigskart Topografisk kart over kongeriget Norge J.16. (1958)

Gradteigskart, Rana Gradteig J 16, 1962

Landgeneralkart 
Landgeneralkart over Norge, Blad XXIV, 1921

Landgeneralkart over Norge, Blad XXIV, 1932

Landgeneralkart over Norge, Blad XXIV, 1939

Landgeneralkart over Norge, Blad XXIV, 1956

Annet 

Norges historie
Rana
Kart
Ranas geografi
Nicagus japonicus

Nicagus japonicus er en bille som hører til familien hjortebiller.

Utseende 
Små, ovale, brune hjortebiller. Kroppen er tett kledt med korte, lyse, oppstående hår. I likhet med andre Aesalinae har de ikke noen påfallende likhet med andre hjortebiller.

Levevis 
Disse artene finnes i sandete områder, som sanddyner og sandete levebredder. Larvene er ukjente, men lever sannsynligvis nede i sanden.

Utbredelse 
Arten er utbredt i Japan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae
 Underfamilien Nicaginae 
 Slekten Nicagus LeConte, 1861
 Nicagus japonicus Nagel, 1928 – Japan

Kilder 
 Generic Guide to New World Scarabid Beetles – Nicagus
 Oversikt over artene

Eksterne lenker 
 Bildegalleri over artene
 Bilde av Nicagus japonicus
 

Hjortebiller
Biller formelt beskrevet i 1928
Japans insekter
Gabon under VM i friidrett 2013

Gabon deltok under VM i friidrett 2013 (utendørs) fra 10. august til 18. august 2013 i Moskva i Russland og var representert med to utøvere.

Resultater

Menn

Kvinner

Referanser

Eksterne lenker
 100-meterresultatene på IAAF sin nettside

Gabon under VM i friidrett
Gabon
2010-årene i Gabon
Ceruchus piceus

Ceruchus piceus er en bille som hører til familien hjortebiller.

Utseende 

En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.

Levevis 
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten.

Utbredelse 
Arten er utbredt i Nord-Amerika, fra Ontario og Quebec i nord til West Virginia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae
 Underfamilien valsehjorter, Syndesinae – 4 slekter og ca. 30 arter
 Slekten Ceruchus MacLeay, 1819 
 Ceruchus piceus (Weber, 1801)

Kilder 
 Generic Guide to New World Scarabid Beetles – Ceruchus
 Oversikt over artene

Eksterne lenker 
 Bilder av Ceruchus piceus
 bugguide.net - bilder av arten
 

Hjortebiller
Biller formelt beskrevet i 1801
USAs insekter
Canadas insekter
Ceruchus lignarius

Ceruchus lignarius er en bille som hører til familien hjortebiller.

Utseende 

En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.

Levevis 
Ceruchus-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten. Denne arten forekommer i høytliggende skoger.

Utbredelse 
Arten er utbredt i Japan (Hokkaido, Honshu, Shikoku og Kyushu).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae
 Underfamilien valsehjorter, Syndesinae – 4 slekter og ca. 30 arter
 Slekten Ceruchus MacLeay, 1819 
 Ceruchus lignarius Lewis, 1883 
 Ceruchus lignarius lignarius Lewis, 1883
 Ceruchus lignarius monticola Nakane, 1978
 Ceruchus lignarius nodai Fujita, 1987

Kilder 
 Oversikt over artene

Eksterne lenker 
 Bilde av en hann
 

Hjortebiller
Dyr formelt beskrevet i 1883
Japans insekter
Vidöstern

Vidöstern er en innsjø i Ljungby og Värnamo kommuner i Sverige. 

Sjøen strekker seg sørover fra byen Värnamo, den er 22 km lang i retning nord-syd, og smalest ved Färjansö omtrent midt på sjøen.

Sjøen får tilførsel primært fra Järnsjön via Karlsforsälven gjennom Sillerud i nord. Utløpet er mot sørvest ved Krokfors, der sjøen er forbundet med Västra Silen via sluser. Det samlede nedbørsfeltet utgjør 475 kvadratkilometer, hvorav 77 % er skog og 17 % er vannflater.

Det er påvist 15 fiskearter i sjøen, herunder abbor, gjedde og den lille ulkefisken steinsmett.

Referanser 

Innsjøer i Kronobergs län
Innsjøer i Jönköpings län
EM for brassband 2019

EM for brassband 2019, det 42. europamesterskapet for brassband ble arrangert 26. - 27. april 2019 i Montreux.

Resultat  
Cory Band dirigert av Philip Harper vant «Premier Section» og ble europamestere.

«Challenge Section» ble vunnet av tyske Brass Band Regensburg, dirigert av Dave Lea.

Musikk  
Pliktnummer i «Premier Section»-konkurransen var Dear Cassandra! av Ludovic Neurohr. I «Challenge section» var Terezín av Mario Bürki pliktnummer.

Referanser

Eksterne lenker
 European Brass Band Association

EM for brassband
Musikk i 2019
Tynset sjukehus

Sykehuset Innlandet HF Divisjon Tynset (SI Tynset) ligger på Tynset i Tynset kommune i Innlandet. Sjukehuset er et av de seks somatiske sjukehusene i Sykehuset Innlandet HF. 

Sjukehuset ble første gang åpnet i 1919. Det første sjukehuset brant ned til grunnen i en stor brann i 1954, og et nytt sto klart i 1958 under navnet Nord-Østerdal Sjukehus, et interkommunalt fellesforetagende mellom kommunene i Hedmarks fjellregion.

Nord-Østerdal Sjukehus ble overdratt til Hedmark fylkeskommune 01. januar 1964 som Tynset sjukehus, en del av Sentralsykehuset i Hedmark (SSH), som forøvrig ellers besto av Kongsvinger, Hamar og Elverum sykehus. Dette ble påbygget i 1979, og har siden den gang hatt uendret bygningsmasse.

Da Sykehuset Innlandet HF ble opprettet i 2001, ble Tynset sjukehus en del av helseforetaket.

Referanser

Eksterne lenker 
 Tynset sjukehus

Helse- og sosialtjenester i Innlandet
Byggverk i Tynset
Augustinius Meldal Gaarder

Augustinius Meldal Gaarder (født 27. januar 1784 i Stangvik, død 3. juli 1848 i Ørland) var en norsk sogneprest og ordfører. Han var ordfører i Ørland 1838–41. Han begynte sin prestekarriere som personalkapellan i Surnadal i 1811, ble sogneprest i Edøy 1813 og var sogneprest i Ørland fra 1826 til 1848. Han var samtidig prost i Fosen fra 1829.

Hans kone Marcelia Hegge Parelius (1791-1827), var datter av godseier Nils Rosing Parelius på Hopsjø på Hitra. Sønnen Rasmus Brochmann Parelius Gaarder var personalkapellan i Ørland fra 1841, og etterfulgte faren som ordfører.

Referanser 

Norske lutherske prester
Ordførere i Ørland
Botsfengselsloven

Botsfengselsloven ble vedtatt av det norske Stortinget 12. juli 1848. Den foreskrev hvilke fanger som kunne settes i Botsfengselet utenfor Christiania og var en del av reformen av det norske fengselsvesenet på midten av 1800-tallet.

Historie
Straffelovkommisjonen av 1828 hadde i sin innstilling fra 1835 foreslått å innføre Auburn-systemet i det norske fengselsvesenet. Før saken ble framlagt for Stortinget, foreslo regjeringen i 1836 å bevilge penger til å innrede celler i fengslene, men Stortinget i 1837 nektet å bevilge penger til dette, og ba i stedet regjeringen om å gjennomføre en utredning av fengselsvesenet.

I 1837 nedsatte derfor den norske regjeringen en ny kommisjon (straffanstaltkommisjonen av 1837) som skulle undersøke forholdene rundt det norske fengselsvesenet. Kommisjonen hadde fem medlemmer:

 Generalløytnant Ferdinand Carl Maria Wedel-Jarlsberg
 Professor i medisin Frederik Holst
 Ekspedisjonssekretær Erik Røring Møinichen
 Plassmajor på Akershus festning Christian Glad
 Stadskonduktør i Christiania Christian H. Grosch

Kommisjonen la fram en innstilling i 1841. Kommisjonen mente blant annet at de daværende straffanstaltene ikke virket avskrekkende, siden fangene fikk mer mat enn en vanlig arbeider og kunne omgås de andre fangene fritt. Fengselsvesenet burde derfor reformeres fra grunnen av, ved at det ble opprettet cellefengsler hvor de innsatte var isolert fra hverandre. Den foreslo å benytte enten Auburn-systemet (fangene arbeidet sammen uten å kommunisere, og bodde i eneceller) eller Philadelphia-systemet (fangene levde helt atskilt hele døgnet), men anbefalte det siste.

Videre forslo den å bygge sju fengsler som kunne romme over 2000 fanger. Hvert av de fremtidige stortingene skulle bevilge penger til å bygge ett fengsel (for til sammen ca. 1,5 millioner spesiedaler). Stortinget bevilget allerede i 1842 penger til det første, som ble oppført i Aker utenfor Christiania og fikk navnet Botsfengselet etter kvekernes betegnelse i Philadelphia-systemet (penitentiary). Fengselet var også bygget etter Philadelphia-systemet, med «panoptiske» cellefløyer.

Stortinget i 1848 vedtok 12. juli «Lov angaaende Bodsfængselet ved Christiania og om Anvendelse af Celler ved de øvrige Strafarbeidsanstalter». Den gjaldt i utgangspunktet bare for Botsfengselet i Christiania, og bestemte at fanger som ble dømt til straffer mellom 6 måneder og 6 år kunne settes i cellene i Botsfengselet, og at straffen da ble redusert til ⅔ av den opprinnelige. Loven inneholdt også bestemmelser om bruk av cellestraff på festningene og i tukthusene. En straffange kunne settes i isolasjon i opptil 3 måneder, uten avkortelse av straffens varighet.

Kommisjonens plan om flere store fengsler av samme type som Botsfengselet ble ikke fulgt. I stedet ble det 13. oktober 1857 vedtatt en «Lov om Fængselsvæsenet» (fengselsloven) som opprettet et fengselsdistrikt i hvert amt og i hver kjøpstad. Fra 1862 til 1868 ble det opprettet 56 mindre distriktsfengsler.

Litteratur
 Ragnar Hauge: 
 Jon Skeie: 

Tidligere norske lover
1848 i Norge
Fengsler i Norge
Østersjøen (innsjø)

Østersjøen er en innsjø i Åmot kommune i Innlandet. Sjøen ligger mellom Oksåsen og Gardsjøåsen øst for Rena i Østerdalen.

Sjøen har beskjedent nedbørfelt. Utløpet er i nord gjennom Gjeså til Julussa ved Snippen, like før samløpet med Rena.

Referanser

Eksterne lenker 
 Østersjørunden 23 km, Sykkelruter Åmot, Elverum, Solør

Innsjøer i Åmot
Trekorsene

Trekorsene (originaltittel: Les Croix de bois) er en fransk film fra 1932 regissert av Raymond Bernard etter en roman av Roland Dorgelès.

Referanser

Eksterne lenker 
 

Franske krigsfilmer
Filmer om første verdenskrig
Sort-hvitt-filmer
Franskspråklige filmer
Filmer fra 1932
Myrasundet

Myrasundet er et sund mellom øyene Føynland i Færder kommune og Husøy i Tønsberg kommune. Det har navn etter grenda Myra på østkysten av Føynland.

Der hvor sundet er smalest, det ei bru mellom de to øyene. Den første brua ble bygd i 1889. Nordvest for brua har sundet navnet Bjørnebusundet. I sørvest munner Myrasundet ut i Oslofjorden.

På slutten av 1800-tallet var sundet 100 meter bredt på sitt smaleste, men det er nå på kun 5 meter ved brua.

Referanser

Eksterne lenker
Faktaark hos Kartverket

 Landformer i Færder
Fjorder i Tønsberg
Sund i Vestfold og Telemark
Ingeborg Brams

Ingeborg Brams (født 9. desember 1921, død 14. oktober 1989) var en dansk teater- og filmskuespillerinne. 

Hun ble utdannet ved Det Kongelige Teaters elevskole og var heretter tilknyttet teatret i 18 år, kun avbrutt i 1951–1952 av et gjestespill på Frederiksberg Teater. Ved Det Kongelige Teater ble hun en av sin generasjons førende skuespillerinner, hvoretter hun frem til 1966 opptrådte ved skiftende teatre. Brams trakk seg heretter tilbake fra scenen på grunn av sceneskrekk.

Familie 
Hun var gift tre ganger; først med landsretssakfører Erik Vilhelm Petri, deretter med journalist Sten Uldall-Rasmussen og til sist med dikterpresten Preben Thomsen. I ekteskapet med Petri ble hun stemor til pianisten Hanne Petri og dermed senere stebestemor til blokkfløytespilleren Michala Petri. Brams' datter Maria Petri medvirket i morens siste film Englen i sort, og er mor til teaterdirektør Martin Tulinius.

Utvalgt filmografi 
Ingeborg Brams har innspillet flere film og TV-spill, bl.a.:

 En søndag på Amager – 1941
 Tordenskjold går i land – 1942
 Når man kun er ung – 1943
 Drama på slottet – 1943
 Erik Ejegods pilgrimsfærd – 1943
 Mine kære koner – 1943
 Biskoppen – 1944
 Kartofler (dokumentarfilm) - 1944
 Koen (dokumentarfilm) - 1944
 Bente går til sygeplejen (kortfilm) - 1945
 Oktoberroser - 1946
 Lykke på rejsen - 1947
 Det tabte paradis (kortfilm) - 1948
 Café Paradis – 1950
 Døden (TV-Teatret, sendt direkte) - 1951
 Livet begynder i morgen (dokumentarfilm) - 1952
 Kong Midas' datter (TV-Teatret) - 1953
 Kivfuglen (TV-Teatret) - 1955
 Situation (TV-Teatret) - 1956
 Frøken Julie (TV-Teatret) - 1956
 Rejsen til de grønne skygger (TV-Teatret) - 1957
 Englen i sort – 1957
 Kærlighed (TV-Teatret) - 1960
 Den stærkeste (TV-Teatret) - 1969
 Niels Steensens liv og død (kortfilm) - 1971
 Privatlivets fred (TV-Teatret) - 1973
 Nu skal du bare høre (TV-teater) - 1976
 Sanct Hansaften-spil (TV-teater) - 1979

Referanser

Eksterne lenker 
 

Danske skuespillere
Personer fra Hobro
Fran Karačić

Fran Karačić (født 12. mai 1996) er en kroatisk-australsk fotballspiller som spiller for den italienske klubben Brescia Calcio.

Landslaget 
Han ble tatt ut i s bruttotropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Australske fotballspillere
Kroatiske fotballspillere
Spillere i Fotball-VM 2022
Fotballspillere for NK Lokomotiva
Fotballspillere for NK Lučko
Fotballspillere for GNK Dinamo Zagreb
Fotballspillere for Brescia Calcio
Fødsler i 1996
Vegard Harm

Vegard Harm Antonsen (født 17. april 1996) er en norsk TV- og mediepersonlighet fra Stokke i Vestfold. Han ble først kjent gjennom Twitter og deretter regelmessige humorvideoer på videodelingstjenesten Vine, men gikk senere over til plattformene Facebook, Snapchat og Instagram.

Biografi 
På Vine var han også Norges mest fulgte person.

Vegard Harm leder podkasten og talkshowet med samme navn; Harm & Hegseth for VG sammen med kollega Morten Hegseth, der de diskuterer siste nytt innen kjendisverdenen og deler stort og smått fra eget liv. De har også ledet programmet Panelet på VGTV sammen, der de diskuterte ukas snakkiser i kjendisverdenen. Sammen vant de publikumsprisen under Gullruten 2019.

Våren 2018 hadde Harm en egen serie på VGTV, Vegard x Funkygine, der treningsbloggeren Jørgine Massa Vasstrand, best kjent som Funkygine, hjalp ham med å komme i bedre form. Han fikk senere en egen serie Life of Harm på VGTV som varte i to sesonger.

Harm har også vært programleder for VG-lista fra Rådhusplassen i Oslo i 2018 og 2019 sammen med NRK-profil Christine Dancke.

Under Vixen Influencer Awards 17. januar 2019 vant Harm prisen for Årets influenser.

Høsten 2020 var Harm en av deltakerne i sesong 2 av Kompani Lauritzen på TV 2, som ble vist i 2021.

TV-opptredener 
 Panelet – VGTV
 Tara og Vegard – NRK
 På tur med Dag Otto – TV 2
 Huskestue – TV 2
 Vegard X Funkygine – VGTV
 VG-lista 2018 – NRK1
 VG-lista 2019
 4-stjerners middag – TVNorge
 10 på topp – NRK1
 Life of Harm – VGTV
 Funkyfam – TV2
 Kjendis-VM – NRK
 Kompani Lauritzen – TV2
 Ikke lov å le på hytta 2021 – VGTV
 Harm & Hegseth – VGTV

Referanser

Eksterne lenker 
 
 

Vinnere av Gullrutens publikumspris
Norske programledere
Norske journalister
Personer fra tidligere Stokke kommune
Personer fra Sandefjord kommune
Norske internettpersonligheter
Freihallen

Freihallen er en flerbrukshall i Kristiansund, og ligger i bydelen Frei i Kristiansund. Freihallen ble åpnet i 1987. Det ble lagt nytt dekke i hallen i 2017.

Se også
 Frei FK
 Omsundet kunstgressbane

Referanser

Eksterne lenker
 Frei Fotballklubb offisielle nettsider

Idrettsanlegg i Kristiansund
Idrettshaller i Norge
Daniel Arzani

Daniel Arzani (født 4. januar 1999) er en iranskfødt australsk fotballspiller som spiller for .

Landslaget
Han ble tatt ut i s tropp til VM i fotball 2018 i Russland.

Han er VM i fotball 2018s yngste spiller og den eneste spilleren født i 1999. Han er også den yngste noen gang i s VM-tropp.

Referanser

Eksterne lenker 
 
 
 
 

Australske fotballspillere
Iranske fotballspillere
Spillere i Fotball-VM 2018
Deltakere for Australia under Sommer-OL 2020
Fotballspillere under Sommer-OL 2020
Fotballspillere for Sydney FC
Fotballspillere for Melbourne City FC
Fotballspillere for Manchester City FC
Fotballspillere for Celtic FC
Fotballspillere for FC Utrecht
Fotballspillere for Aarhus GF
Fotballspillere for Lommel SK
Fotballspillere for Macarthur FC
Artister i sirkuskuppelen: Rådløse

Artister i sirkuskuppelen: Rådløse (originaltittel: Die Artisten in der Zirkuskuppel: ratlos) er en vest-tysk spillefilm fra 1968 regissert av Alexander Kluge.

Filmen hadde norsk fjernsynspremiere 14. oktober 1970. Den vant Gulløven ved filmfestivalen i Venezia.

Skuespillere 
 Hannelore Hoger som Leni Peickert
 Sigi Graue som Manfred Peickert
 Alfred Edel som Dr. Busch
 Bernd Höltz som Herr von Lueptow
 Eva Oertel som Gitti Bornemann
 Kurt Jürgens som Mackensen
 Gilbert Houcke som Houke
 Wanda Bronska-Pampuch som fru Saizewa
 Herr Jobst som Impresario
 Hans-Ludger Schneider som Assessor Korti
 Klaus Schwarzkopf som Gerloff, en filolog

Referanser

Eksterne lenker 
 

Sort-hvitt-filmer
Tyskspråklige filmer
Filmer fra 1968
Gulløven-vinnere
Philistina salvazai

Philistina salvazai er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor, langbeint, brunlig gullbasse.

Utbredelse 
Arten lever i Laos.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832, eventuelt Phaedimini
 Slekten Philistina MacLeay, 1838
 Underslekten Cephalocosmus Kraatz, 1895
 Philistina salvazai (Bourgoin, 1920)

Kilder 
 Bourgoin, A. (1920) Communications. Quatre Cétonides nouveaux découverts par R.Vitalis de Salvaza au Laos. Bulletin de la Société entomologique de France :283-285.

Eksterne lenker 
 

Gullbasser
Biller formelt beskrevet i 1920
Laos' insekter